COM i no apruvum international kampani -Citizenship
Council blong ol Minista i no apruvum disisen blong Vanuatu Citizenship Commission blong enkejem wan intanasonal kampani blong maketem Citizenship Investment Program.
Jeaman blong Citizenship Komisen, Ronald Warsal, i bin saenem kontrak wetem CS Global long en blong las yia.
Prime Minista blong Vanuatu, Honoroble Bob Loughman, i talem long wan Press rilis se agrimen wetem CS Global kampani bae i no help blong adresem due diligens blong citizenship program.
Prime Minista Loughman i talem se Council blong ol Minista i neva endosem agrimen ia.
Hed blong kavman i pointemaot se Council blong ol Minista i bin agri nomo se hemi impoten blong gat wan indipenden mo expiriens intanasonal kampani long citizenship mo imigresen program we bae i helpem kavman i impruvum program ia.
Prime Minista Loughman i asurem European Union se Vanuatu kavman i tekem i serious step blong ristorem bak trast long rilesensip we hemi gat wetem hem long visa waiva arenjmen.
Hemi welkamem demand blong European Union blong i gat amendmen o jenis long kavanans blong citizenship program.
Mo hemi se kavman blong hem i hop blong stretem ol konsen ia insaed long taem frem we European Union i kivim we hemi tu wik.
cat_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn